Előzetes hatásvizsgálat 
A hivatali helyiségen kívüli és a hivatali munkaidőn túli házasságkötés létesítésének engedélyezéséről és az ezért járó többletszolgáltatás ellentételezéséről  szóló önkormányzati rendelet-tervezetben foglalt szabályok várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

1. A jogszabály társadalmi, gazdasági, költségvetési hatásai
A rendelettervezet társadalmi hatásai között a házasságkötések engedélyezésének pontosabb szabályozottságát, helyi igényekhez, a hivatali munkaszervezéshez való közelítését lehet kiemelni. Az anyakönyvvezetők díjazása  túlmunka  elismerését biztosítja. 
A rendelettervezet – jellegéből adódóan – jelentős gazdasági és költségvetési hatásokat nem keletkeztet.   Az ellentételezésként meghatározott összegek kellően differenciáltak, a mellékletben szabályozott díjak miatt kiszámíthatóbbak.

2. A jogszabály környezeti és egészségi következményei

A rendelet-tervezetnek környezeti és egészségi következményei nincsenek.

3. A jogszabály adminisztratív terheket befolyásoló hatásai

A rendelet-tervezet nem keletkeztet az eddigieknél jelentősebb adminisztratív terheket. 

4. A jogszabály megalkotásának szükségessége, a jogalkotás elmaradásának várható következményei

A jogalkotási törvény szabályai szerint a felhatalmazás alapján a felhatalmazással bíró jogalkotó köteles a helyi rendeletét a központi jogszabálynak megfelelően megalkotni. A tervezet megalkotásának elmaradása a Veszprém Megyei Kormányhivatal Hatósági Főosztály Törvényességi Felügyeleti Osztályának törvényességi eljárását vonja maga után. 

5. A jogszabály alkalmazásához szükséges személyi, szervezeti, tárgyi és pénzügyi feltételek

A rendelet-tervezet elfogadása többlet személyi és tárgyi feltételt nem igényel. A pénzügyi feltételek körében megjelenő kiadási oldal fedezete a rendeletben kellő differenciáltsággal és mértékben biztosított, így az önkormányzat részéről többlet pénzügyi igény a rendelettervezet elfogadását követően nem merül fel.

